
УПУТСТВО О НАЧИНУ СПРОВОЂЕЊА Програма подршке за равномерни привредни развој Србије „Једнаке шансе развоја и прилике за неразвијене крајеве Србије” у 2026. години
























Увод
	
У овом документу су дате детаљне информације потенцијалним корисницима o Програма подршке за равномерни привредни развој Србије „Једнаке шансе развоја и прилике за неразвијене крајеве Србије” у 2026. години (у даљем тексту: Програм), па из тих разлога молимо да га пажљиво прочитате како би, на најбољи начин, разумели предмет подршке, као и све услове, права и обавезе које проистичу из Програма. 

Пријаве се предају у затвореној коверти са назнаком „Пријава за Јавни позив Програма подршке за равномерни привредни развој Србије „Једнаке шансе развоја и прилике за неразвијене крајеве Србије” у 2026. години“– НЕ ОТВАРАТИ“, са пуном адресом пошиљаоца на полеђини коверте. Пријаве које на коверти не садрже наведену назнаку биће аутоматски дисквалификоване


1. Основни подаци о Програму 

Oпредељена средства за реализацију овог програма износе 80.000.000,00 динара. 
[bookmark: _GoBack]Јавни позив је отворен до 4. септембра 2026. године.  
Информација о затварању јавног позива се објављује на сајту Министарства привреде (у даљем тексту: Министарство): www.privreda.gov.rs .

1.1. Предмет Програма је финансирање 100% вредности  укупног улагања, укључујући порез на додату вредност.

1.2. Koрисници бесповратних средстава 
[bookmark: _Hlk223088089]Право да се пријаве на конкурс за доделу бесповратних средстава имају привредни субјекти и то: постојећи и новоосновани предузетници, задругe, као и микро привреднa друштвaкоји су регистровани у Агенцији за привредне регистре (у даљем тексту: АПР) и који своју привредну делатност за чију реализацију се средства потражују, обављају у мање развијеним општинама, односно у јединицама локалне самоуправе из треће и четврте групе развијености и девастираних подручја 
Оснивач привредног субјекта може бити искључиво физичко лице. Право да се пријаве на јавни позив имају и привредни субјекти чији оснивачи су физичка лица која су страни држављани са пребивалиштем у Републици Србији, уз испуњење свих осталих услова Програма.	


2. Намена бесповратних средстава 

2.1. Средства опредељена Програмом намењена су за финансирање набавке:

Средства из Програма намењена су за финансирање набавке:

1) нове опреме, машина/алата, нове рачунарске опреме, софтверске лиценце, укључених у процес производње и 
2) репроматеријала чији трошкови набавке могу да учествују до 25% у структури укупног улагања за која се потражују средства Програма.
3) оперативне трошкове до 20% улагања.

Привредни субјект не може да започне активности пре потисивања уговора о додели бесповратних средстава. Сви трошкови који су настали пре тог тренутка, не могу бити рефундирани из средстава Програма

Трошкови репроматеријала могу учествовати са највише 25%, а оперативни трошкови са највише 20% укупне вредности улагања, док се преостали део улагања мора односити на набавку опреме.

Извођач радова и добављач опреме не може бити повезано лице са корисником средстава по Програму у смислу Закона о привредним друштвима („Службени гласник РС”, бр. 36/11, 99/11, 83/14 – др. закон, 5/15, 44/18, 95/18, 91/19 и 109/21) и Закона о банкама („Службени гласник РС”, бр. 107/05, 91/10 и 14/15). Добављач опреме мора бити предузетник или привредно друштво.

Под набавком рачунарске опреме подразумева се опрема намењена искључиво  обављању делатности којом се бави привредни субјекат. Рачунарска опрема мора бити нова и намењена за професионалну употребу.

Под набавком софтвера (софтверске лиценце) подразумева се професионална опрема намењена искључиво обављању делатности којом се бави привредни субјекат. Не финансира се израда софтвера за индивидуалне потребе, већ искључиво готови софтвери, односно софтверске лиценце. При обради захтева анализираће се и испоручилац софтвера, с тим у вези исти мора да се већ бави прометом / продајом лиценци и да није почетник у пословању.

Оперативни трошкови који могу бити предмет финансирања обухватају: закуп производног и/или пословног простора, плаћање комуналних трошкова, исплату зарада запосленим (искључујући оснивача привредног субјекта) масимално до 50% укупно одобрених оперативних трошкова и остале трошкове из редовног (текућег) пословања корисника. Напомињемо да у оперативне трошкове не спадају: заостале обавезе по основу такси и пореза, зајмови и рате за отплату кредита, трошкови гаранција, полиса осигурања, камата, трошкови банкарског пословања, курсних разлика, царински и административни трошкови и други трошкови. Оправданим оперативним трошковима сматрају се искључиво трошкови који су настали и плаћени након закључења уговора и уплате бесповратних средстава, а најкасније до истека рока за реализацију инвестиције. Корисник не може без претходне писане сагласности Министарства мењати врсту, структуру, период или износ одобрених оперативних трошкова.

Уколико је предмет набавке опрема за унапређење енергетске ефикасности и еколошких аспеката сопствене производње, у смислу овог Програма, под истом се могу сматрати:
-	алтернативни системи за производњу топлотне и електричне енергије искључиво за сопствене потребе, односно за потребе производног погона (соларни панели, постројења на природни гас, котлови на пелет и гас, геотермалне пумпе, грејни системи на биомасу, као и припадајућа инсталација за ову опрему); НАПОМЕНА: Законом  коришћењу обновљивих извора енергије ("Сл. Гласник РС", бр. 40/21, 35/23 и 94/2024) се дефинише да  инсталисана снага купаца-произвођача треба да буде ограничена до 150 kW за купце-произвођаче који нису у категорији домаћинства.
-	специфичне машине и опрема за еколошку заштиту земље, ваздуха и воде (системи за прераду отпадних вода, филтери и системи за пречишћавање издувних/отпадних гасова, воде…).
Под опремом за енергетску и еколошку ефикасност се у смислу овог Програма, не сматра набавка материјала за топлотну изолацију производног погона, замена столарије, замена конвенционалне ЛЕД расветом. Такође, изградња мини хидро електрана и ветроелектрана се не сматра алтернативним системом за потребе производње енергије, у смислу овог Програма.

Набавка хладњача/ расхладних панела, соларних панела и сушара је дозвољена средствима Програма само уколико се исти постављају на земљишту или објекту који су у власништву подносиоца захтева, оснивача подносиоца захтева, сродника из прве линије сродства (родитељи, супруг/супруга, рођени брат/сестра, деца) или брачног друга.	
Мобилни телефони нису предвиђени за финансирање средствима Програма.

2.2. Средства за реализацију Програма се не могу користити за:
1) покривање трошкова који су у вези са набавком опреме као што су: царински и административни трошкови, трошкови транспорта, шпедиције, складиштења и манипулације и др.; 
2) рефундацију средстава за већ набављену (авансирану, плаћену или испоручену) опрему и репроматеријал;
3) зајмове и рате за отплату кредита, као и за репрограм кредитa;
4) набавку опреме коју подносилац захтева за доделу бесповратних средстава сам производи и
5) остале трошкове који нису у складу са наменом Програма.

Средства не могу да се доделе привредним субјектима који обављају делатност у  сектору рударства, сектору снабдевања електричном енергијом, гасом, паром и климатизације и снабдевања водом и управљања отпадним водама, као и у области производње  дуванских производа, кокса и деривата нафте, експлозива, вештачких влакана, сировог гвожђа, челика и феролегура, нуклеарног горива, оружја и муниције, борбених војних возила, финансијских делатности, осигурања, пословања некретнинама, делатности удружења, организовања игара на срећу, лутрија и сличних делатности, делатности домаћинстава као послодавца и делатност домаћинстава која производе робу и услуге за сопствене потребе.
Средства се не могу користити за производњу и промет било ког производа или активности, које се, према домаћим прописима или међународним конвенцијама и споразумима, сматрају забрањеним.

Сврха и намена инвестиционог улагања мора бити у складу са природом делатности привредног субјекта.
Средства по овом програму не могу се користити за набавку у сврху шпекулативних радњи.
Трошкови монтаже, инсталирања опреме, и обуке могу бити признати уколико су исказани као посебне ставке на истој профактури. 
Опрема која је предмет Програма, односно за чију се набавку додељују бесповратна средства, не може бити купљена од физичког лица, осим ако је продавац опреме предузетник. 
Опрема не сме да буде испоручена нити плаћена делимично или у целости пре датума доношења решења о додели бесповратних средстава.

3. Висина средстава која су на располагању корисницима

Привредни субјекти који задовоље услове Програма могу остварити право на финансирање до 100% вредности набавке опреме која је предмет улагања. 
Износ одобрене бесповратне помоћи не може бити мањи од 300.000,00 динара, нити већи од 800.000,00 динара.  
Уколико вредност инвестиционог улагања превазилази максимални износ бесповратних средстава, привредни субјекат сопственим средствима финансира разлику до пуне вредности инвестиције. У супротном, када је вредност инвестиције до 800.000,00 динара, привредни субјекти не улажу сопствена средства већ се целокупна вредност инвестиције финансира средствима програма.
Набавна вредност опреме је набавна цена опреме, са укљученим трошковима пореза на додату вредност, монтаже, инсталације и обуке, исказана у профактури која не укључује трошкове транспорта, као ни било које друге трошкове који су у вези са набавком опреме.


4. Услови за учешће привредних субјеката у Програму 
	
Право на коришћење бесповратних средстава имају привредни субјекти који испуњавају следеће услове:
1) да су поднели попуњен Захтев за доделу бесповратних средстава са неопходном документацијом;
2) да су регистровани у АПР у складу са законом којим се уређује регистрација привредних субјеката,– провера ће се вршити преко базе АПР;
3) [bookmark: _Hlk223089529]да су доставили доказ за обављање делатности за коју се набавља опрема, и то: 
      3.1 слике радног простора и постојећих машина; 
      3.2 картицу основних средстава, на дан 31. децембра 2025. године на којима је обележена опрема која се користи за обављање делатности која се доказује и за коју су достављене слике. Предузетници који немају законску обавезу да имају картицу основних средстава могу да доставе Пописну листу на дан 31. децембра 2025. године;
      3.3 три фактуре за испоручен сопствени производ, из претходне две године, од купца са којим  нису у групи повезаних  лица;
4) да над њима није покренут стечајни поступак или поступак ликвидације - провера ће се вршити преко базе АПР;
5) да су измирили доспеле обавезе јавних прихода – доставља се Уверење о плаћеним обавезама на свим уплатним рачунима јавних прихода (привредни субјекти је могу бесплатно преузети и одштампати као део конкурсне документације);
6) да су у већинском приватном власништву - провера ће се вршити преко базе АПР;
7) да привредну делатност за чију реализацију се средства потражују, обављају у јединицама локалне самоуправе из треће и четврте групе развијености односно девастираних подручја;
8) да  обављају делатност која према актуелној класификацији спада у делатности одобрене Програмом; - провера ће се вршити преко базе АПР; 
9) да у текућој фискалној години и у претходне две године (односно у 2026, 2025. и 2024. години) заједно са повезаним лицима нису примили државну помоћ и де минимис помоћ чија би висина, заједно са траженим бесповратним средствима, прекорачила износ од 300.000,00 евра- потврђује се потписивањем Изјаве у склопу Обрасца О1 - Захтев за доделу бесповратних средстава. У државну помоћ је потребно укључити и регионалну помоћ садржану у кредитима Фонда за развој Републике Србије уколико је таква помоћ примљена;
10)  да нису у тешкоћама према следећој дефиницији:
	Привредни субјект у тешкоћама је привредни субјект који није способан да сопственим средствима, средствима својих власника/акционара или поверилаца или средствима из других извора на тржишту спречи губитке и који би, без интервенције државе, краткорочно или средњорочно, угрозили његов опстанак.
	Привредни субјект је у тешкоћама:
– ако је одговорност за његове дугове ограничена, а изгубио је више од половине основног капитала, од чега је у последњих 12 месеци изгубио више од четвртине основног капитала;
– ако најмање једно лице неограничено одговара за његове дугове, а у финансијским извештајима приказано је да је његов капитал смањен за више од половине, од чега је у последњих 12 месеци изгубљено више од четвртине капитала;
– ако испуњава услове за отварање стечајног поступка.
	Привредни субјект је у тешкоћама и ако није испуњен ниједан услов из става 1. ове тачке, ако постоје очигледни показатељи који указују на то да је у тешкоћама, као што су: раст губитака, смањење укупног прихода, раст залиха, вишак капацитета, смањење новчаних токова, раст дуга, пораст трошкова камата и пад или нулта нето вредност имовине. У највећим тешкоћама је привредни субјект који је неспособан за плаћање (инсолвентан) или над којим је отворен стечајни поступак.
	Привредни субјект који је основан пре мање од три године не сматра се привредним субјектом у тешкоћама, изузев ако је реч о малом привредном субјекту који испуњава услове за отварање стечајног поступка - потврђује се потписивањем Изјаве у склопу Обрасца О1 - Захтев за доделу бесповратних средстава;
11) да се на основу расположивих информација може закључити да подносилац захтева и сва повезана лица имају добру пословну репутацију, а реализација инвестиције не носи репутациони ризик; 
12) да се опрема и репроматеријал набавља само од кредибилног добављача. Продавац опреме  мора бити произвођач опреме, увозник или дистрибутер опреме. Продавац опреме не сме бити повезано лице са корисником бесповратних средстава у смислу Закона о привредним друштвима и Закона о банкама. Уколико је опрема домаћег порекла мора бити набављена директно од произвођача. Добављач опреме мора бити предузетник или привредно друштво – за утврђивање испуњености овог услова министарство може затражити допуну документације у виду доказа за добављача. Кредибилни добављач - произвођач је онај за кога се на основу јавно доступних информација или информација доступних из базе добављача (коју води Министарство привреде на основу  реализације програма из претходних година) може закључити да се бави производњом тражене опреме. У супротном Министарство задржава право да тражи допуну документације  и то:
1) изјава са образложењем да је произвођач опреме;
2) слике производног погона; 
3) копије три фактуре за опрему испоручену у претходне две године, сличне вредности или намене.
Кредибилни добављач- увозник/дистрибутер опреме је онај за кога се на основу јавно доступних информација  или информација доступних из базе добављача (коју води Министарство привреде на основу реализације програма из претходних година) може закључити да се бави увозом/дистрибуцијом опреме. У супротном  Министарство задржава право да тражи допуну документације  и то:
1) изјава са образложењем да је увозник/дистрибутер опреме;
2) копије три фактуре за опрему испоручену у претходне две године, сличне вредности или намене.;
13) да привредни субјект има обезбеђен слободан простор и све услове за инсталирање и стављање у функцију опреме која се набавља – потврђује се на основу фотографија пословног простора, а могућа је провер теренском контролом Акредитованих регионалних развојних агенција (у даљем тексту АРРА);
14) да привредном субјекту није изречена трајна или привремена правноснажна мера забране обављања делатности у последње две године - потврђује се потписивањем Изјаве у склопу Обрасца О1 - Захтев за доделу бесповратних средстава;
15) да предмет финансирања за који се конкурише неће бити финансиран делимично или у целости из било ког другог извора јавних средстава - потврђује се потписивањем Изјаве у склопу Обрасца О1 - Захтев за доделу бесповратних средстава; 

Обавеза достављања документације из тачака 3.1, 3.2. и 3.3. односи се искључиво на привредне субјекте који послују дуже од шест месеци. Привредни субјекти који послују краће од шест месеци нису у обавези да доставе документацију из наведених тачака.
Оснивачи привредних субјеката, који конкуришу за средства по Програму, могу да се обрате акредитованим регионалним развојним агенцијама (у даљем тексту: АРРА) како би прошли бесплатну обуку у вези са конкурисањем по Програму, коју пружају наведене агенције. Додатно, корисник може, уколико има потребу, да користи услугу менторинга, коју ће му бесплатно пружити најближа АРРА.

Привредни субјекти који обављају дозвољену делатност, а код АПР имају регистровану шифру делатности различиту од дозвољене могу да конкуришу за средства по Програму ако доставе документацију из става 1. тачка 3), овог одељка, којом доказују да обављају Програмом дозвољену делатност.
Приликом попуњавања Захтева за доделу бесповратних средстава неопходно је да информације буду јасно представљене. Такође, контакт подаци (бројеви телефона и адресе електронске поште) морају бити у функцији. 
Министарство задржава право на додатну проверу тачности података са Изјаве садржане у О1 Обрасцу - Захтев за доделу бесповратних средстава, коју је потписао законски заступник друштва. 
Огранак страног правног лица које је регистровано у АПР-у не може да конкурише по овом програму.
Министарство не сноси одговорност уколико добављач по уплати средстава не испоручи робу, те се привредним субјектима саветује да воде рачуна и са дужном пажњом бирају добављача. 

4.1. Профактура 

У случају набавке опреме, на профактури мора обавезно бити наведено да је опрема нова.
	Обавезан садржај профактуре:
· Податке о добављачу: назив, адресу, телефон и ПИБ (уколико се ради о домаћем добављачу);
· Податке о купцу (кориснику): назив, адресу и ПИБ;
· Број профактуре;
· Место и датум издавања профактуре;
· Опис робе или услуга, јединицу мере, количину, цену, основицу за ПДВ, стопу ПДВ-а, износ ПДВ-а и укупан износ са ПДВ-ом;
· Потпис и печат (уколико је профактура пуноважна без потписа и печата, неопходно је то навести).

У случају набавке опреме, профактура не сме да садржи:

· Датум промета добара и датум валуте. Уколико садржи наведене датуме они морају бити бар четири месеца након издавања профактуре. 
· Никако не сме бити написано рачун (фактура) уместо профактура.

	Набавна вредност опреме на профактури домаћих добављача мора бити исказана у динарима. У случају набавке производне опреме из иностранства, вредност исказана у страној валути на профактури, прерачунава се према средњем курсу Народне банке Србије на дан издавања профактуре. 
Уколико се за опрему која је предмет захтева уместо профактуре достави отпремница/рачун, иста се не могу прихватити јер се у том случају сматра да је опрема већ набављена/плаћена/испоручена.


5. Поступак пријављивања потенцијалних корисника
	 
Прецизно и тачно попуњена Пријава и неопходна документација предаје се на писарници Министарства привреде или доставља препорученом поштом. 

[bookmark: _Hlk223089785]Пријаве се предају у затвореној коверти са назнаком „Пријава за Јавни позив Програм подршке за равномерни привредни развој Србије у 2026. години „Једнаке шансе развоја и прилике за неразвијене крајеве Србије“– НЕ ОТВАРАТИ“, са пуном адресом пошиљаоца на полеђини коверте. Пријаве које на коверти не садрже наведену назнаку биће аутоматски дисквалификоване.
Привредни субјекти могу поднети само један захтев за доделу бесповратних средстава Министарству и то за ону делатност за коју су доставили доказ да је обављаjу.

6.Конкурсна документација

Документација која се обавезно доставља приликом подношења захтева: 

1. попуњен и потписан Захтев за доделу бесповратних средстава (Образац О1), као и Изјава која је саставни део овог захтева;
2. профактура не старија од дана објављивања јавног позива, на којој је обавезно наведено да је опрема која се набавља нова;
3. слика опреме са профактуре;
4. доказ за обављање делатности за коју се набавља опрема, и то: 
      4.1 слике радног простора и постојећих машина; 
      4.2 картице основних средстава, на дан 31. децембра 2025. године на којима је обележена опрема која се користи за обављање делатности која се доказује и за коју су достављене слике. Предузетници који немају законску обавезу да имају картицу основних средстава могу да доставе Пописну листу на дан 31. децембра 2025. године;- Овај доказ се не односи на новоосноване привредне субјекте.
      4.3 три фактуре за испоручен сопствени производ, за раличите купце са којим  нису у групи повезаних лица;- Овај доказ се не односи на новоосноване привредне субјекте.
5. уверење о плаћеним обавезама на свим уплатним рачунима јавних прихода.
Картица основних средстава, која садржи назив и вредност постојеће опреме треба да буде на дан 31.12.2025. године. У картици основних средстава треба да буде обележена опрема која се користи за обављање делатности која се доказује и за коју су достављене слике. Овај доказ се не односи на новоосноване привредне субјекте.
Опрема на достављеној КОС мора бити у власништву привредног субјекта који конкурише односно не може бити у власништву физичког лица, нити у закупу.
Приликом достављања три фактуре за испоручен сопствени производ потребно је да буду из претходне две године, осим за привредне субјекте који су регистровани током 2025. и 2026. године, за различите купце који нису у групи повезаних лица. Овај доказ се не односи на новоосноване привредне субјекте.


7. Поступак доделе бесповратних средстава

На основу поднетих захтева, стручна служба Министарства врши прегледање и  контролу формалне исправности. Министар привреде доноси појединачна решења о додели бесповратних средстава, односно о одбијању или одбацивању захтева. Ова решења су коначна и против њих се не може уложити жалба већ се може покренути спор пред надлежним судом.
Одбациће се захтеви за које се утврди да су неблаговремени, недопуштени и формално неисправни.

Приликом доношења решења о додели бесповратних средстава цениће се допринос остваривања циљева Програма, а нарочито:

- Значај пројекта и његов допринос локалном економском развоју;

- Значај инвестиције за развој привредног субјекта и повећање производних капацитета;

- Одрживост инвестиције и потенцијал за даљи раст привредног субјекта.

Министарство може да затражи додатну документацију, појашњења предлога и изврши накнадну верификацију поднете документације. Тражену допуну привредни субјект је у обавези да достави Министарству најкасније седмог дана од дана када је примио обавештење о потребној допуни документације. Уколико се тражена допуна документације не достави у овом року, министар привреде  ће решењем одбацити захтев.
Министарство након пријема и обраде захтева за доделу бесповратних средстава, може да предложи претходну теренску контролу  како би констатовало да ли стање на терену код подносиоца захтева одговара наводима у поднетој конкурсној документацији. Теренску контролу по налогу Развојне агенције Србије обављају АРРА.
	
На основу решења о додели бесповратних средстава са корисницима се закључују уговори којима ће се прецизније дефинисати права и обавезе уговорних страна.
	Уколико након закључења уговора из оправданих разлога дође до промене добављача, опреме и/или репроматеријала, а не мења се намена нити укупна вредност одобрених средстава, корисник је дужан да о насталој промени благовремено обавести Министарство и о томе достави доказе.
Уколико је насталом променом премашен лимит одобрених средстава разлику је дужан да уплати корисник средстава и о томе достави доказе. 
Уколико је насталом променом утврђен нижи износ од износа одобрених средстава корисник је дужан да разлику врати Министарству и о томе достави доказе.
Уколико корисник услед измењених околности не достави благовремено доказе уговор ће бити раскинут и корисник је у обавези да врати бесповратна средства

Министар привреде задржава право да не додели бесповратна средства, односно донесе решење о одбијању захтева у случају сумње у веродостојност документације, репутациони ризик привредног субјекта, као и сумње да се опрема набавља у циљу шпекулативних радњи, а не остваривања специфичних циљева Програма.

Министар привреде одлучује о свим накнадним захтевима корисника за изменама решења о додели бесповратних средстава услед наступања непредвиђених околности. Министар привреде може одобрити продужетак рока за реализацију укупног улагања подржаног програмом, који може бити дужи од рока који је дефинисан Програмом, промену добављача или опреме. У ситуацији када министар привреде одлучује о захтеву за измену решења, није могуће повећати износ бесповратних средстава који је одобрен првобитним решењем. Уколико се изменом решења повећава укупна вредност улагања, привредни субјект има обавезу да разлику у односу на претходну укупну вредност инвестиционог улагања финансира из сопствених средстава. 

Код наступања ванредних околности (пожара, поплава и др.), услед којих је дошло до уништења предмета финансирања, корисник је дужан да о томе обавести Министарство и достави одговарајућу потврду надлежног органа, осигуравајућег друштва или неког другог правног лица којим се доказује наступање ванредне околности, док о евентуалном даљем поступању у вези са претходно одобреним захтевом корисника одлучује министар.

Корисник је дужан да о насталој промени благовремено обавести Министарство и о томе достави доказе.
Посебно оправдани разлози у смислу овог програма су:
-	добављач није у могућности да испоручи тражену опрему/репроматеријал;
-	добављач је престао са радом;
-	опрема не задовољава уговорену спецификацију;
-	друге непредвиђене околности на које привредни субјекат није могао да утиче
 
У случају када, након доношења Решења, Министарство дође до сазнања на основу којих се доводи у сумњу веродостојност документације и чињеница, на основу којих је министар привреде донео Решење о додели бесповратних средстава, министар привреде задржава право да по службеној дужности, донесе Решење којим ће поништити претходно донето решење о додели бесповратних средстава. У случају да је уговор о додели бесповратних средстава у међувремену потписан са корисником, он ће бити раскинут, а корисник је  у обавези да без одлагања изврши повраћај бесповратних средстава уколико су му исплаћена.

8. Закључивање уговора, уговорне обавезе корисника и пренос средстава

Након спроведеног поступка селекције и избора, Министарство ће свим учесницима доставити решења о прихватању захтева за доделу бесповратних средстава.
На основу донетих решења, Министарство ће са Корисником бесповратних средстава закључити уговор којим се регулишу међусобна права и обавезе.
Корисник бесповратних средстава дужан је да приликом закључења уговора, достави као средство обезбеђења, једну бланко соло меницу и једну личну меницу, регистровану у пословној банци са меничним овлашћењем.
Исплата бесповратних средстава врши се након закључења уговора. У случају да корисник бесповратних средстава учествује у набавци опреме/репроматеријала са сопственим средствима, у обавези је да прво изврши уплату сопствених средстава добављачу. Након достављеног доказа о извршеној уплати, Министарство ће исплатити бесповратна средства. 
Међусобна права и обавезе у вези са коришћењем бесповратних средстава уређују се уговором који закључују Министарство и корисник бесповратних средстава. 
Корисник средстава има обавезу да опрему која је предмет набавке видљиво означи према инструкцијама Министарства. 
Средства ће бити исплаћена на посебан, наменски, динарски рачун код Управе за трезор. Овај рачун привредни субјекти отварају на основу решења о додели бесповратних средстава и неопходно је да одмах по добијању истог приступе отварању рачуна. Имајући у виду да се пренос бесповратних средстава привредним субјектима врши из буџета Републике Србије, није могуће исти обавити на рачун пословне банке. 
	Уз уговор се прилаже и бланко соло меница и једна лична меница привредног субјекта корисника бесповратних средстава, на начин и према условима који су дефинисани уговором, а која служи као средство обезбеђења за доделу бесповратних средстава у случају да се утврди ненаменско трошење средстава или евентуалне злоупотребе. 
Након истека рока од годину дана од дана потписивања уговора, уколико је корисник средстава испунио све обавезе предвиђене уговором о бесповратним средствима, на захтев корисника, враћају се менице које су биле средство обезбеђења за бесповратна средства.

Корисник средстава је дужан да инвестицију за коју су му одобрена средства  реализује у року од 12 месеци, рачунајући од дана уплате бесповратних средстава.
Корисник средстава је у обавези да средства употреби у складу са наменом за која су му иста и одобрена.
Корисник средстава не може у року од једне године од дана закључења уговора, односно анекса уговора (уколико постоји) о додели бесповратних средстава да:
- обрише из регистра предузетничку радњу, односно покрене поступак ликвидације или стечаја привредног друштва,
- отуђи, односно прода или заложи предмет набавке, нити да исти да у закуп.  

У случају непоштовања обавеза дефинисаних уговором о додели бесповратних средстава, корисник је у обавези да врати одобрена бесповратна средства увећана за законску затезну камату у склада са важећим законом о затезној камати, која се обрачунава од датума исплате средстава кориснику. 
У случају да наступи немогућност испуњења уговора, за коју не одговара ниједна уговорна страна, приступиће се споразумном раскиду уговора којим ће стране регулисати последице раскида, применом одредаба Закона о облигационим односима („Службени лист СФРЈ”, бр. 29/78, 39/85, 45/89 – УСЈ и 57/89, „Службени лист СРЈ”, број 31/93 и „Службени гласник РСˮ, број 18/20) којима је уређен институт немогућности испуњења.
Корисник средстава је у обавези да благовремено достави Министарству, за потребе контроле, доказе за проверу утрошка одобрених бесповратних средстава, као и да у периоду од годину дана од закључења уговора, односно анекса уговора (уколико постоји), за потребе наменске контроле, обезбеди све неопходне услове и документацију.
Корисник средстава је дужан да, у случају наступања непредвиђених околности које су довеле до одступања од услова дефинисаних у решењу о додели бесповратних средстава, достави захтев за измену првобитно одобреног решења или захтев за одустајање од првобитно одобреног решења (у целости или делимично) и да електронским путем о томе обавести Министарство, након чега министар привреде одлучује о предметном захтеву. 
Корисник средстава је у обавези да Министарству, АРРА и Комисији за контролу државне помоћи, у циљу праћења коришћења средстава, омогући надзор у свакој фази реализације активности тако што ће у сваком моменту бити омогућена контрола реализације активности и увид у финансијску документацију.
Уколико се на заказаној теренској контроли за утврђивање наменског коришћења одобрених и додељених средстава не појави оснивач, уговор ће бити раскинут.


	
Препорука је да се опрема која се набавља осигура од последица наступања више силе.


9. Поступак по жалби

Решење министра је коначно и против њега се може покренути управни спор пред Управним судом у року од 30 дана од дана достављања решења.

10. Праћење реализације 

10.1. Одлучивање по накнадним захтевима корисника

Након доношења решења министра привреде, инвестиционо улагање која је наведено у профактури, као и добављач, не могу се мењати осим у посебно оправданим случајевима на образложен захтев корисника. У том случају  Министарство може одобрити промену добављача или инвестиционог улагања, али не и функционалне намене инвестиционог улагања која је предмет подршке.
Министар привреде одлучује о свим накнадним захтевима корисника за изменама решења о додели бесповратних средстава услед наступања непредвиђених околности. 
 
Измена решења се може радити само у посебно оправданим случајевима, као на пример:
· добављач није у могућности да испоручи тражену опрему или модел исте;
· добављач је престао са радом;
· опрема не задовољава уговорену спецификацију;
· друге непредвиђене околности на које привредни субјекат није могао да утиче.
Уколико се изменом решења повећава укупна вредност опреме која се набавља привредни субјекат има обавезу да разлику у односу на претходну укупну вредност финансира из сопствених средстава.
	
10.2. Поступање у случају одустајања корисника од учешћа у Програму


	Корисник може одустати од учешћа у Програму након добијања решења о додели бесповратних средстава.У том случају потребно је да Корисник поднесе електронским путем Изјаву о одустајању  Министарству, у ком случају стручна служба констатује да је привредни субјекат одустао од учешћа и Министарство поништава решење о додели бесповратних средстава.
	Корисник може одустати од учешћа у Програму након потписаног уговора о додели бесповратних средстава. У том случају потребно је да Корисник поднесе електронским путем Изјаву о одустајању  Министарству, у ком случају стручна служба констатује да је привредни субјекат одустао од учешћа и Министарство поништава решење о додели бесповратних средстава и раскида уговор. 

Уколико су Кориснику бесповратна средства исплаћена, дужан је да иста врати  у целости.
	
	У изузетно оправданим случајевима привредни субјект коме су додељена бесповратна средства може такође одустати и једним делом односно делимично од првобитног захтева (тачније од дела опреме за коју су му одобрена бесповратна средства). Министарство у овом случају констатује да је привредни субјект одустао од набавке дела опреме, и доноси решење о измени решења о додели бесповратних средстава (умањују се додељена бесповратна средства), Разлику у висини првобитно додељених бесповратних средстава и новог износа истих, привредни субјект је дужан да врати по инструкцијама које ће добити од Министарства. У складу са наведеним Министарство ће припремити анекс уговора.

10.3. Надзор и контрола наменског коришћења средстава


У циљу праћења реализације Програма, корисник бесповратних средстава обавезан је да Министарству достави најкасније до 30. јуна 2027. године:
1) изводе рачуна из банака о плаћању, 
2) фактуре, 
3) слике опреме и репроматеријала.
4) за правдање оперативних трошкова: уговор о закупу, рачуни за комуналне услуге;
обрачуни зарада, пореске пријаве; докази о исплати нето зараде и припадајућих пореза и доприноса.
Министарство као давалац бесповратних средстава задржава право да од                              Корисника бесповратних средстава, према потреби, затражи додатну документацију и информације.
Стање на терену може да се проверава и током 12 месеци од дана потписивања уговора и исплате бесповратних средстава, а контролу спроводи овлашћено лице Министарства или акредитоване регионалне развојне агенције. 
Уколико Министарство у поступку контроле, утврди неправилности које се не могу решити споразумно, односно непридржавање уговора или неке друге злоупотребе, доставиће привредном субјекту обавештење о раскиду уговора. Министарство ће привредном субјекту који не изврши повраћај средстава у предвиђеном року активирати менице као средство обезбеђења за доделу бесповратних средстава.
Корисник средстава не сме у року од једне године од дана закључења уговора, односно анекса уговора (уколико постоји) о додели бесповратних средстава да:
-	обрише из регистра предузетничку радњу, односно покрене поступак ликвидације или стечаја привредног друштва – што ће се проверавати преко базе АПР ни
-	отуђи, односно прода предмет набавке – што ће морати да докаже достављањем картице основних средстава на захтев Министарства.

Корисник средстава дужан је да Министарству, АРРА и Комисији за контролу државне помоћи, у циљу праћења коришћења средстава, омогући надзор у свакој фази реализације активности тако што ће у сваком моменту бити омогућена контрола реализације активности и увид у финансијску документацију.

11. Нефинансијска подршка 

Учесници у Јавном позиву, имају на располагању бесплатну нефинансијску подршку кроз мрежу АРРА. Информације о најближој АРРА, као и контакт податке, могу се пронаћи на следећем линку: https://ras.gov.rs/regionalni-razvoj/akreditovane-regionalne-razvojne-agencije .

